b"\n_START_ARTICLE_\nKing Krule\n_START_PARAGRAPH_\nArchy Marshall\xc2\xa0(f\xc3\xb8dt d. 24. august 1994), ogs\xc3\xa5 kendt under kunstnernavnet King Krule, er en britisk singer-songwriter og musiker. Han er is\xc3\xa6r kendt for sine dystre og melankolske numre._NEWLINE_King Krules musik er sv\xc3\xa6r at kategorisere, da den rummer mange elementer fra forskellige musikgenre som punk, jazz, hip hop, darkwave og trip hop. Han begyndte at indspille musik i 2009 efter en, efter sigende, problematisk opv\xc3\xa6kst og har f\xc3\xa5et udgivet flere EP'er. Hans debutalbum 6 Feet Beneath the Moon, udkom i 2013 og er blevet godt modtaget._NEWLINE_Med King Krule's indifferente, blege og underspillede udtryk samt lydunivers, er han bl.a. blevet anklaget af visse engelske kritikere for at have en opfordrende effekt p\xc3\xa5 den yngre generation til at dyrke den depressive mentalitet."